TALENI ETOSHA LODGE – Een van die min lodges wat selfsorg-akkommodasie in die gebied verskaf. Slegs 3 km vanaf Anderson Gate en naby Okaukuejo in Etosha Nasionale Park.
MOKUTI LODGE - Luuksheid gekombineer met die gees van Etosha. Hierdie lodge het ‘n unieke Afrika-sjarme, maar met internasionale standaarde van luuksheid. Mokuti Lodge is ‘n privaatlodge by die oostelike hek van die Etosha Nasionale Park met uitstekende kamers en voortreflike diens.
ONKOSHI - Die nuutste en mees luukse lodge in die Etosha Nasionale Park. Dit is vir mense wat die beste in die lewe geniet. Onkoshi is in die oostelike deel van Etosha naby Namutoni.
OKAUKUEJO - Die oudste ruskamp in die Etosha Nasionale Park. Nou ‘n luukse vyfster-oord. Okaukuejo is bekend vir die groot aantal diere wat saans die watergat besoek.
HALALI - Die sentrale kamp in die Etosha Nasionale Park. ‘n Vyfster-oord. Halali is omtrent halfpad tussen Okaukuejo en Namutoni in die oostelike helfte van die Etosha Nasionale Park.
NAMUTONI REST CAMP - Aan die oostekant van die Etosha Nasionale Park geleë. Namutoni is ‘n pragtige kamp binne die grense van die Etosha Nasionale Park.
ETOSHA SAFARI LODGE - Die toppunt van luuksheid met uitstekende diens teen bekostigbare pryse. Net buite die Etosha Nasionale Park geleë. Hierdie lodge is naby Anderson Gate. Word nie tans aanbeveel nie.
ETOSHA SAFARI CAMP - Bekostigbaar met ‘n wonderlike atmosfeer. Net 5 km vanaf Anderson Gate geleë teen baie bekostigbare pryse. Word nie tans aanbeveel nie.
Etosha Nasionale Park – een van Afrika se bestes!
Die Etosha Nasionale Park is een van suidelike Afrika se skouspelagtigste natuurreservate. Dit is in 1907 geproklameer, en is een van die oudste parke in Namibië. Die grootte van die park, bewaringsgeskiedenis en uniekheid maak dit nie verniet die land se vlagskip-park nie! Die massiewe mineraalpan strek oor ‘n gebied van bykans 4500 vierkante kilometer en bedek amper 25% van die park se oppervlak. Dis dan ook waar die naam Etosha vandaan kom: “Groot Wit Plek”.
Die pan was oorspronklik ‘n meer wat deur die Kunene-rivier gevoed is, maar namate die rivierloop oor duisende jare verander het, het die meer opgedroog. Vandag is dit net ‘n groot, stowwerige area wat slegs in die reënseisoen water het. Gedurende hierdie welkome reëntyd trek die pan ‘n indrukwekkende aantal pelikane, flaminke, en ander watervoëls. Die standhoudende fonteine al met die rand van die Etosha Pan lok en onderhou 'n reuse aantal wild en voëls.
Die Etosha Nasionale Park is een van die grootste savanne-bewaringsgebiede en is wêreldbekend vir skouspelagtige wildbesigtiging. Besoekers kan verwag om olifante, wit- en swarttrenosters, leeus, luiperds, jagluiperde, groot troppe springbok, sebra, kameelperde en ‘n oorvloed ander fassinerende groot en klein spesies diere in hul natuurlike omgewing te sien.
Besoekers kan die park ook deur middel van begeleide nagritte beleef. Jy sal dan ‘n totaal ander aspek van Etosha se natuurskatte kan sien. Begeleide oggend- en middagritte word ook aangebied. Al die begeleide toere vind in spesiaal aangepaste Landrovers plaas. Die gidse is ervare en sal help dat jy natuurwonders sien wat jy dalk andersins sou misloop.